
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 216 (1) 

Αντικατάσταση και συμπλήρωση του Π. Δ/τος 312/75 «περί χορήγή- 
σεως συντάξεως στους ασφαλισμένους του Ταμείου Επικουρικής 
Ασφαλίσεως Αρτοποιών λόγω γήρατος, (ανικανότητας και θανά¬ 
του» (Α’ 92). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 11 του άρθρου 20 του Ν. Δ/τος 135/ 
1946 «περί Ταμείου Επικουρικής Ασφαλίσεως Αρτοποιών» (Α 299). 

2. Τα άρθρα 23, παρ. 1 στοιχ. στ* και 24 παρ. 1 και παρ. 2 στοιχ. γ\ 
26 παρ. 1 και 27 παρ. 1 στοιχ. δ’ του Ν. 1558/1985 (Α 137). 

3. Τις διατάξεις της παρ. 5 του άρθρου 14 του Π. Δ/τος 105/1988 
«Οργανισμός της Γενικής Γραμματείας Κοινωνικών Ασφαλίσεων» (Α 
46). 

4. Την πρόταση του Ταμείου Επικουρικής Ασφαλίσεων Αρτοποιών 
που διατυπώθηκε στις αριθ. 206/26.6.1990, 364/26.10.1990 και 
403/27.11.1990 συνεδριάσεις του Διοικητικού Συμβουλίου. 

5. Τη γνωμοδότηση του Συμβουλίου Κοινωνικής Ασφαλίσεως που 
διατυπώθηκε στην 25η/23.1.199Ρσυνεδρίασή του της ΚΣΤ περιόδου. 

6. Τη γνωμοδότηση 186/1991 του Συμβουλίου της Επικράτειας 
μετά από πρόταση της Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1. 

Το άρθρο 7 του Π. Δ/τος 312/75, όπως τροποποιήθηκε και συ¬ 
μπληρώθηκε με τις διατάξεις των Π. Δ/των 591/76 (ΦΕΚ 215 Α), 
532/78 (ΦΕΚ 114 Α), 922/79 (ΦΕΚ 258 Α), 956/80 (ΦΕΚ 242 
Α), 1111/81 (ΦΕΚ 267 Α), 31/83 (ΦΕΚ 18 Α), 37/83 (ΦΕΚ 21 
Α), 512/83 (ΦΕΚ 195 Α), 185/85 (ΦΕΚ 74 Α), 15/88 (ΦΕΚ 7 Α) 
και 4 [ε] 575/89 (ΦΕΚ 245 Α), αντικαθίσταται ως εξής: 

«Άρθρον 7. 

Ποσό σύνταξης λόγω γήρατος. 

1. Η σύταξη γήρατος κατά μήνα συνίσταται σε τόσα τριακοστά πέ¬ 
μπτα της πλήρους σύνταξης, όσα τα έτη πραγματικής ασφάλισης στο 
Ταμείο. 

2. Η πλήρης σύνταξη γήρατος των ασφαλισμένων αρτοποιών - σιμι- 
τοποιών στο Ταμείο, κατά μήνα, που αντιστοιχεί σε πραγματική ασφά¬ 
λιση, κατά την έννοια της παρ. 1 του άρθρου 1 του Π.Δ. 37/83 τριάντα 
πέντε ετών, καθορίζεται με βάση τον μέσο όρο ημερήσιας κατεργασίας 
αλεύρων κατά κλάσεις ως εξής: 

α) Για τους κατεργαζόμένους από 128 - 135 χιλ/μα αλεύρων ημε¬ 
ρησίους από το γινόμενο το οποίο προκύπτει από'τον πολλαπλασιασμό 
της κατεργασθείσης ποσότητας αλεύρων επί συντελεστή 120. 

β) Για τους κατεργαζομένους από 136 - 250 χιλ/μα άλευρα ημερη¬ 
σίους, από το άθροισμα των γινομένων το οποίο προκύπτει από τον πολ- 



















1222 _ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


λαπλασιασμό της χατεργασθείσης ποσότητας αλεύρων 135 χιλ/μων 
επί συντελεστή 120 και από τον πολλαπλασιασμό της χατεργασθείσης 
ποσότητας αλεύρων πέραν των 135 χιλ/μων επί συντελεστή 75. 

γ) Για τους κατεργαζομένους πέραν των 250 χιλ/μων αλεύρων ημε¬ 
ρησίους από το άθροισμα των γινομένων, τα οποία προκύπτουν από τον 
πολλαπλασιασμό της χατεργασθείσης ποσότητας αλεύρων 135 χιλ/ 
μων επί συντελεστή. 120, από;τον πολλαπλασιασμό της χατεργασθείσης 
ποσότητας αλεύρων 115 χιλ/μων (250 - 135) επί συνετελεστή 75 και 
από τον πολλαπλασιασμό της χατεργασθείσης ποσότητας αλεύρων πέ¬ 
ραν των 250 χιλ/μων επί συντελεστή 29. 

3. Για την κατάταξη των ασφαλισμένων σε κλάσεις, σύμφωνα προς 
την προηγούμενη παράγραφο και την από απόψεως καταναλώσεως 
οιλεύρων θεμελίωση του δικαιώματος συνταξιοδότησης λαμβάνεται 
υπόψη ο μέσος όρος της ετήσιας. κατεργασθείσης ποσότητας (αλεύρων 
χωριστά για κάθε έτος πραγματικής ασφάλισης από 1.1.1967 και μετά 
εκτός εάν ο ασφαλισμένος επιθυμεί τον υπολογισμό της χατεργασθείσης 
ποσότητας αλεύρων από το έτος 1936 ή από τότε που άρχισε να ασκεί 
το επάγγελμα του αρτοποιού μετά το έτος αυτό. 

4. Σε όσους έχουν περισσότερα από 35 χρόνια πραγματικής ασφάλι¬ 
σης χορηγείται πέρα από την πλήρη σύνταξη ένα (1) τριακοστό πέμπτο 
για κάθε χρόνο πέραν των 35 ετών και μέχρι 40 έτη. 

5 Η κατά την παρ. 1 του άρθρου αυτού σύνταξη γήρατος κατά μήνα 
δεν μπορεί σε καμμία περίπτωση να υπερβεί τα σαράντα τριακοστά πέ¬ 
μπτα της πλήρους σύνταξης ή το ποσό των δρχ. 50.000 το μήνα, ούτε 
να είναι κατώτερη των 15.000 δρχ. κατά μήνα για τις συντάξεις λόγω 
γήρατος ή ανικανότητας για δε τις συντάξεις λόγω θανάτου ασφαλισμέ¬ 
νου και συνταξιούχου, το ποσό των 12.000 δρχ. μηνιαίους. 

6. Στην περίπτωση που η σύνταξη είναι μικρότερη από το ως άνω 
καθοριζόμενο ελάχιστο όριο, ο ασφαλισμένος υποχρεούται να συμπλη¬ 
ρώσει την εισφορά τόσων ετών πραγματικής ασφάλισης επί την ασφαλι¬ 
στική εισφορά που ισχύει κατά τον χρόνο άσκησης του δικαιώματος συ- 
νταξιοδότησης, όσων απαιτούνται, ώστε το ποσό της σύνταξης να ανέλ- 
θει στο παραπάνω καθοριζόμενο ελάχιστο όριο σύνταξης, σε καμμία 
όμως περίπτωση η συμπληρωματική εισφορά δεν μπορεί να υπερβεί τα 
25 έτη πραγματικής ασφάλισης»:" 

■ Τ' ' · ί 

Άρθρον 2. 

Το άρθρο 8 του Π.Δ. 312/75, όπως τροποποιήθηκε και ισχύει με τις 
διατάξεις τού άρθρου 2 του Π.Δ. 575/89 (Α 245), αντικαθίσταται ως 
εξής: 

. «Άρθρον 8. 

Ποσό σύνταξης λόγω ανικανότητας. 

1. Το ποσό της σύνταξης ανικανότητας ορίζεται σύμφωνα προς τα 
αναφερόμενα στο άρθρο 7 Π.Δ. 312/75, όπως αντικαθίσταται με το 
άρθρο 1 του παρόντος, η συμπληρωματική όμως εισφορά για τον καθο¬ 
ρισμό του ελάχιστου.ορίου σύνταξης δε μπορεί να υπερβεί τα 15 χρόνια 
πραγματικής ασφάλισης. 

2. Το ποσό της σύνταξης επί αρχικής ή επιλεγόμενης ολικής ανικανό¬ 
τητας πρασαυξάνεται κατά 25%, μη υπολογιζομένης της προσαυξή- 
σεως στο εφάπαξ χρηματικό βοήθημα. 

3. Ως ολική ανικανότητα λογίζεται: 

α) Η ολική απώλεια της οράσεως. 

β) Η απώλεια και των δύο χεριών ή ποδιών λόγω ακρωτηριασμού. 

γ) Η απώλεια ενός άνω και ενός κάτω μέλους. 

δ) Ανίατη παραφροσύνη που καθιστά του ασφαλισμένο ανίκανο για 
κάθε εργασία ή αποσχόληση. 

ε) Καθολική παράλυση». 

Άρθρον 3.- ■ 

Η παράγραφος 1 του άρθρου 9 του Π. Δ/τος 312/75 (ΦΕΚ 92 Α) 
αντικαθίσταται ως εξής: ’ 

«1. Το ποσό της μηνιαίας σύνταξης των κατά το άρθρο 4 του Π. Δ/ 
τος 312/75 μελών της οικογένειας λόγω θανάτου, ορίζεται σύμφωνα 
προς τα αναφερόμενα στο άρθρο 7 του Π.Δ.-312/75, όπως αντικαθί¬ 
σταται με το άρθρο 1 του παρόντος, η συμπλήρωματική όμως εισφορά 
για τον καθορισμό του ελάχιστου ορίου σύνταξής δεν μπορεί να υπερβεί 
τα 10 χρόνια πραγματικής ασφάλισης». 

Άρθρον 4. - 

Η παράγραφος^ του άρθρου 6 του Π.Δ. 312/75 όπως αντικατα- 
στάθηκε και ισχύει, με το άρθρο 1 του Π. Δ/τος 37/83, τροποποιείται 
ως ακολούθως, καταργουμένης της παραγράφου 7 και αναριθμουμέ- 


νων των παραγράφων 8, 9, 10, 11 και 12 σε 7, 8, 9, 10 και 11 του 
ίδιου άρθρου και Δ/τος. 

«5. Για την απόδειξη της κατεργαζομένης ποσότητας αλεύρων ο 
ασφαλισμένος υποχρεούται να υποβάλλει στο Ταμείο τα παρακάτω απο¬ 
δεικτικά στοιχεία, τα όποια και μόνο λαμβάνονται υπόψή]: 

α. Βεβαίωση της οικείας επαγγελματικής οργάνωσης από γην οποία 
θα προκύπτει ποια έτη κατά την περίοδο 1936 μέχρι 1966 κατεργά- 
σθηκε άλευρα. - 

Στην περίπτωση κατά την οποία δεν υπάρχει οικεία επαγγελματική 
οργάνωση, αρκεί όμοια βεβαίωση της επαγγελματοβιοτεχνικής οργά¬ 
νωσης της πόλης ή της περιοχής, αν δεν υπάρχει δε και τέτοια οργά¬ 
νωση, της οικείας Αστυνομικής Αρχής ή του Προέδρου της Κοινότητας. 

β.'Τα τιμολόγια αγοράς αλεύρων για τα έτη 1967 μέχρι και 1974. 
Σε περίπτωση που, δεν υπάρχουν τιμολόγια αγοράς αλεύρων για την 
περίοδο 1.1.1967 μέχρι 31.12.1974, ή μέρος αυτής, μπορεί να ανα¬ 
γνωρίζεται η περίοδος αυτή ως χρόνος πραγματικής ασφάλισης δια της 
καταβολής εφάπαξ κατά τον χρόνο της αναγνώρισης υπέρ του ΤΕΑΑ ει¬ 
σφοράς ίσης προς το γιμόμενο του μέσου όρου της ημερήσιας κατεργα¬ 
σίας αλεύρων των ετών πραγματικής ασφάλισης από 1.1.1975 μέχρι 
το τέλος του προηγούμενου μήνα υποβολής της σχετικής αίτησης ανα¬ 
γνώρισης, επί τον χρόνο που αναγνωρίζεται, επί το ήμισυ της ισχύουσας 
ασφαλιστικής εισφοράς για κάθε χιλ/μο αλεύρων κατά τον χρόνο υπο¬ 
βολής της παραπάνω αίτησης. 

Ο μέσος όρος της ημερήσιας κατεργασίας αλεύρων της πιο πάνω πα¬ 
ραγράφου δεν μπορεί να υπολογισθεί λιγότερο από 128 χιλ/μα άλευρα. 

γ. Δια τους ήδη συνταξιούχους του Ταμείου που θα ζητήσουν την 
αναγνώριση της περιόδου 1.1.1967 μέχρι 31.12.1974, ή μέρος αυ¬ 
τής. ως χρόνο πραγματικής ασφάλισης, η υπέρ του Ταμείου εισφορά 
που καταβάλλεται θα είναι ίση προς το γινόμενο του μέσου όρου ημερή¬ 
σιας κατεργασίας αλεύρων, βάσει της οποίας καθορίσθηκε η σύνταξη, 
επί δρχ. 0,80, επί τον αναγνωριζόμενο χρόνο, η σύνταξη δε αυτή κατα¬ 
βάλλεται από την Ιην του επομένου μήνα υποβολής της σχετικής αίτη¬ 
σής των, και της καταβολής της εισφοράς. 

Ο ως άνω αναγνωριζόμενος χρόνος πραγματικής ασφάλισης ουδε- 
μίαν επίδραση έχει ως προς το ορισθέν και καταβληθέν ή μη του εφάπαξ 
χρηματικού βοηθήματος». 

· - Άρθρον 5. . 

Οι από το Ταμείο παρεχόμενες συντάξεις, των οποίων η έναρξη κα¬ 
ταβολής εμπίπτει στο μέχρι της ισχύος του παρόντος χρονικό διάστημα 
αναπροσαρμόζονται οίκοθεν από τις Υπηρεσίες του Ταμείου, με βάση 
τους νέους συντελεστές, σύμφωνα προς τις διατάξεις των παρ. 1 και 2 
του άρθρου 16 Π.Δ. 312/75 (ΦΕΚ 92 Α). Η από της αναπροσαρμογής 
των συντάξεων προκύπτουσα διαφορά θα καταβληθεί στους δικαιού¬ 
χους από της ισχύος του παρόντος διατάγματος. 

Άρθρον 6. 

Η ισχύς του παρόντος αρχίζει από τον μεθεπόμενο μήνα της δημοσιεύ- 
σεώς του στην Εφημερίδα της Κυβερνήσεως. 

Στην Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος Διατάγματος. 

Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 

♦ . ■ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 217 (2) 

Συμπλήρωση του Π. Δ/τος 363/1981 «περί συμπληρώαεως των δια¬ 
τάξεων της περί του Κλάδου Ασθένειας του ΤΕΒΕ Νομοθεσίας» 
(Α 100). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 17 περίπτ. β' του ν. 1027/1980 «περί 
τροποποιήσεως και συμπληρώσεως της περί ΤΕΒΕ νομοθεσίας και άλ¬ 
λων τινών διατάξεων» (Α 49). 

2. Τις διατάξεις των άρθρων 23 (παρ. 1 εδάφ. στ), (παρ 1 και 2 
εδαφ. γ) και 27 (παρ. Γεδαφ δ) του Ν. 1558/1985 «Κυβέρνηση και 

Κυβερνητικά Όργανα» (Α 137) χαι των άρθρων 5 χαι 14 του Π. Δ/τος 
437/1985 «Καθορισμός χαι ανακατανομή των αρμοδιοτήτων των 
Υπουργείων» (Α 157). 

3. Τις διατάξεις του άρθρου 14 του Π. Δ/τος 105/1988 «Οργανι- 
αμός της Γενικής Γραμματείας Κοινωνικών Ασφαλίσεων του Υπουρ¬ 
γείου Υγείας, Πρόνοιας χαι Κοινωνικών Ασφαλίσεων» (Α 46). 

4. Την με αριθ. 233/6/1.8.1990 γνωμοδότηση του Δ.Σ. του 
ΤΕΒΕ. 

5. Τη γνώμη του Συμβουλίου Κοινωνικής Ασφάλισης, που διατυπώ¬ 
θηκε στην με αριθ. 18/31.10.1990 συνεδρίασή του της ΚΣΤ περιόδου. 

6. Την με αριθ. 30/18.1.1991 γνωμοδότηση του Συμβουλίου της 
Επικράτειας, με πρόταση της Υπουργού Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

, . 4 ' 

, Άρθρο 1. 

Στο τέλος της παρ. 2 -ίου άρθρου μόνου του 363/81 Π. Δ/τος (Α 
100) προστίθεται παρ. 3, που έχει ως εξής: 

«3. Εάν στον τόπο διαμονής του ασθενή δεν είναι δυνατή η παροχή 
νοσηλείας καί δεν δύναται ο ασθενής να μετακινηθεί με τα συνήθη μέσα 
μεταφοράς (αεροπλάνα, πλοία, λεωφορεία, ταξί κ.λπ) και η κατάσταση 
της υγείας του επιβάλλει την κατεπείγουσα μεταφορά του σε θεραπευτή¬ 
ριο, δύναται να εγκριθεί η χρησιμοποίηση ειδικού μεταφορικού μέσου, 
που δρομολογείται εκτάκτως και ειδικά για την περίπτωση του ασθενή 
και του τυχόν συνοδού του, όπως ελικοπτέρου, αεροσκάφους ή πλωτού 
μέσου και το ΤΕΒΕ καταβάλλει το σύνολο της δαπάνης μετακίνησής 
του. 

Για την απόδοση της κατά τα ανωτέρω δαπάνης είνάί απαραίτητη η 
τηρηση της διαδικασίας που ορίζεται κάθε φορά από το Υπουργείο 
Υγείας, Πρόνοιας και Κοινών. Ασφαλίσεων. 

Με απόφαση του Δ.Σ. του Ταμείου ορίζονται οι λοιπές λεπτομέρειες 
εφαρμογής του παρόντος και τα υποβλητέα δικαιολογητικά. 

Για την συνδρομή των,ανωτέρω προϋποθέσεων, αποφαίνεται ο προϊ¬ 
στάμενος της περιφερειακής Δ/νσης ΤΕΒΕ, μετά γνώμης της Υγειονο¬ 
μικής Υπηρεσίας. 

Τα έξοδα μετακίνησης δύναται να καταβληθούν από το ΤΕΒΕ είτε 
στον ασφαλισμένο, με την προσκόμιση των απαραιτήτων εξοφλητικών 
αποδείξεων, είτε απευθείας προς την επιχείρηση ή Υπηρεσία που ενήρ- 
γησε την μεταφορά για λογαριασμό του Ταμείου». 

Άρθρο 2. 

Η ισχύς του παρόντος άρχεται από της δημοσιεύσεώς του,στην Εφη¬ 
μερίδα της Κυβερνήσεως. 

Στην Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος Διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ -· 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 

—Α.-' 

* ▼ ' . 

Απαλλαγή από επιβαρύνσεις των εισφορών του. Κλάδου Πρόνοιας του 
Τ.Σ.Α.Υ. του έτους 1989. · 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. Δ/τος 306/74, 
όπως αυτές αντικαταστάθηκαν με τις διατάξεις της παραγράφου 1 του 
άρθρου 17 του ν. 982/79 (ΦΕΚ 239 τ. Α). 

2. Τις διατάξεις του Π. Δ/τος 105/1988. 

3. Τις διατάξεις των άρθρων 23 παρ. 1 στοιχ. στ , 24 παρ. 1 και 
παρ. 2 στοιχ. γ\ 26 παρ. 1 και 27 παρ. 1 στοιχ. δ’ του Ν. 1558/1985. 

4. Τη γνώμη του Δ.Σ. του Τ.Σ.Α.Υ. που διατυπώθηκε κατά τη 34η/ 
11.9.90 συνεδρίασή του. 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 25η/23.1.1991 συνεδρίασή του, της ΚΣΤ περιόδου. 

6. Την 229/1991 γνωμοδότηση του Συμβουλίου της Επικράτειας 
μετά από πρόταση της Υπουργού Υγείας, Πρόνοιας και Κοινωνικών 


Ασφαλίσεων, αποφασίζουμε:.. 

Άρθρο μόνο. 

Οι εισφορές του Κλάδου Πρόνοιας του Τ.Σ.Α.Υ. έτους 1989 δεν υπό- 
κεινται στην προβλεπόμενη από την παρ. 1 του άρθρου 1 του Π. Δ/τος 
97/76 που αντικαταστάθηκε από το άρθρο τέταρτο του Π. Δ/τος 604/ 
81, επιβάρυνση, εφόσον αυτές καταβλήθηκαν μέχρι31.3.1990. 

Η τυχόν καταβληθείσα επιβάρυνση συμψηφίζεται με την εισφορά του 
Κλάδου, έτους 1991. 

Στην Υπουργό Υγείας, Πρόνοιας και Κοινωνικών Ασφαλίσεων, (ανα¬ 
θέτουμε τη δημοσίευση και εκτέλεση του παρόντος Διατάγματος. 

Αθήνα,. 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
. --♦-- 

Περί Εμπορικών Αντιπροσώπων σε συμμόρφωση πρός την Οδηγία 86/ 
653/ΕΟΚ του Συμβουλίου των Ευρωπαϊκών Κοινοτήτων. 

' Ό ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

., Έχοντας υπόψη: , 

1. Τις διατάξεις του άρθρου.,4 του Νόμου 1338/83 «Εφαρμογή του 

κοινοτικού δικαίου» (ΦΕΚ 34/Α/1983), όπως αντικαταστάθηκε από 
το άρθρο 6 παράγρ. 4 του Ν. 1440/84 «Συμμετοχή της Ελλάδος στο 
Κεφάλαιο, στο Αποθεματικό καί στις προβλέψεις της Ευρωπαϊκής Κοι- 
νότητος Άνθρακος και Χάλυβος κάκτου Οργανισμού Εφοδιασμού «ΕΥ- 
ΡΑΤ0Μ» (ΦΕΚ 70/Α/1984) και τροποποιήθηκε με το άρθρο 7 του Ν. 
1775/88 (ΦΕΚ 101/Α/88) και το άρθρο 65 του Ν. 1892/90 (ΦΕΚ 
101/Α/31.7.90). , 

2. Την αριθ. Υ.1201/90 (ΦΕΚ 10/Β’/ί6.1.91) απόφαση του 
Πρωθυπουργού.. Συμπλήρωση της Απόφασης του Πρωθυπουργού 
αριθμ. Υ. 1201/5.10.1990). 

3. Την υπ’ αριθ. 176/1991 γνωμοδότηση του Συμβουλίου της 
Επικράτειας μετά από πρόταση του Αναπληρωτή Υπουργού Εθνικής 
Οικονομίας και του Υπουργού Εμπορίου, αποφασίζουμε: 

Άρθρο 1. 

(Άρθρα 1 και . 2 τής Οδηγίας 86/653/ΕΟΚ) 
ί. Σκοπός του παρόντος Προεδρικού Διατάγματος είναι η προσαρ¬ 
μογή της Ελληνικής Νομοθεσίας προς τις διατάξεις της Οδηγίας 86/ 
653/ΕΟΚ του Συμβουλίου των Ευρωπαϊκών Κοινοτήτων (Ε.Κ.) «για 
τον συντονισμό των δικαίων των κρατών—μελών, όσον.αφορά τους εμπο¬ 
ρικούς αντιπροσώπους (ανεξάρτητους επαγγελματίες)» που δημοσιεύ- 
θηκε στην ελληνική γλώσσα στηνΈπίσημη Εφημερίδα των Ε.Κ. αριθμ. 
ΕΕ αριθμ. Ε 382 της 31.12.1986 σελ. 17. 

2. Για την εφαρμογή των διατάξεων του παρόντος Δ/τος, Εμπορικός 
Αντιπρόσωπος είναι εκείνος στον οποίο, υπό την ιδιότητά του ως ανε¬ 
ξαρτήτου μεσολαβητή, ανατίθεται.σε μόνιμη βάση είτε να διαπραγμα¬ 
τεύεται για λογαριασμό άλλου προσώπου, το οποίο καλείται στο εξής 
«αντιπροσωπευόμενος», την πώληση ή την αγορά εμπορευμάτων, είτε 
να διαπραγματεύεται και να συνάπτει τις πράξεις αυτές επ’ ονόματι και 
για λογαριασμό του αντιπροσωπευόμενου. 

3.0 Εμπορικός Αντιπρόσωπος: 

α) Οργανώνει ελεύθερα την εμπορική του δραστηριότητα χωρίς την 
παρέμβαση του αντιπροσωπευόμενου. 

β) Διατηρεί .δική του επαγγελματική στέγη, 
γ) Είναι υποχρεωμένος να εγγραφεί ως εμπορικός αντιπρόσωπος στα 
αμιγή Εμπορικά Επιμελητήρια ή στο Εμπορικό Τμήμα των λοιπών 
Επιμελητηρίων, την Οικονομική Εφορία του τόπου, όπου ασκεί το 
επάγγελμά του και το Ταμείο Ασφαλίσεως Εμπόρων. 

δ) Μπορεί να διατηρεί υπαντιπροσώπους στην έδρα της εγκατάστα¬ 
σής του ή σε άλλες πόλεις μέσα στο γεωγραφικό τομέα στον οποίο ασκεί 
την δραστηριότητά του. 

4. Εμπορικοί Αντιπρόσωποι, κατά την έννοια του παρόντος Δ/τος, 
δεν μπορούν να είναι ίδιους: /, 

α) Τα πρόσωπα τα οποία υπό την ιδιότητα του οργάνου έχουν την 
εξουσία να δεσμεύουν μία εταιρεία ή ένωση προσώπων. 

β) Οι εταίροι οι οποίοι έχουν νόμιμη εξουσία να δεσμεύουν τους άλ¬ 
λους εταίρους. 

γ) Οι διαχειριστές που ορίζονται από το δικαστήριο, οι εκκαθαριστές 
ή οι σΰνδικοι πτωχεύσεως. 

Άρθρο 2. 

(Άρθρο 2 της Οδηγίας 86/653/ΕΟΚ) 
α) Τους μη αμειβόμενους Εμπορικούς Αντιπροσώπους, 
β) Τους Εμπορικούς Αντιπροσώπους εφόσον συναλάσσονται στα 
Χρηματιστήρια Εμπορευμάτων ή στις αγορές πρώτων υλών. 

Άρθρο 3. 

(Άρθρο 22 της Οδηγίας 86/653/ΕΟΚ) 

1. Για την άσκηση του επαγγέλματος του Εμπορικού Αντιπροσώπου, 
απαιτείται άδεια της Επιτροπής του άρθρου 16 παράγρ. 4 του Ν. 
1746/88 «Ρύθμιση του θεσμού των Επιμελητηρίων και άλλες διατά¬ 
ξεις» (ΦΕΚ 2/Α/1988). 

2. Η θητεία των μελών της Επιτροπής, ο τρόπος εργασίας αυτής, οι 
δαπάνες λειτουργίας της, η σύσταση λογαριασμού υπέρ του Εμπορικού 
και Βιομηχανικού Επιμελητηρίου Αθηνών, ο ορισμός αρμοδίου για την 
ανάληψη χρηματικών ποσών, καθώς και λοιπές λεπτομέρειες, ρυθμίζο¬ 
νται από τις διατάξεις των παραγρ. 2, 3 και 4 του άρθρου 3 του Ν. 
307/76 («Περί Εμπορικών Αντιπροσώπων Εισαγωγής - Εξαγωγής»), 
όπως οι διατάξεις της παραγρ. 4 του οινωτέρω άρθρου, τροποποιήθηκαν 
και συμπληρώθηκαν με το άρθρο 11 παράγρ. 1 του Ν. 504/76. 

3. Για την χορήγηση άδειας Εμπορικού Αντιπροσώπου, πρέπει να 
υποβληθούν στην προβλεπόμενη από την παράγρ. 1 του παρόντος άρ¬ 
θρου Επιτροπή τα παρακάτω δικαιολογητικά: 

α) Πιστοποιητικό στο οποίο φαίνεται ότι δεν έχει καταδικασθεί για 
κακούργημα ή για παράβαση των Νόμων περί συναλλάγματος και προ¬ 
στασίας του Εθνικού Νομίσματος ή για αδικήματα κλοπής, υπεξαίρεση, 
απάτης πλαστογραφίας, χρεωκοπίας, λαθρεμπορίας, ψευδορκίας, τοκο¬ 
γλυφίας, δωροδοκίας καταδολιεύσεως δανειστών, απιστίας και εκβιά- 
σεως ή απόπειρα τούτων και για παράβαση του νόμου περί ακάλυπτων 
επιταγών και Ναρκωτικών.. 

β) Πιστοποιητικό ιθαγένειας από το οποίο να προκύπτει ότι είναι Έλ¬ 
ληνας υπήκοος ή υπήκοος χώρας μέλους των Ευρωπαϊκών Κοινοτή¬ 
των. 

γ) Πιστοποιητικό αρμόδιας Δικαστικής Αρχής ότι δεν τελεί σε κατά¬ 
σταση πτωχεύσεως ή αναλόγου διαδικασίας. 

δ) Απολυτήριο Λυκείου ή Δημοσίας Εμπορικής Σχολής ή άλλης ισο¬ 
τίμου ή αντίστοιχου προς αυτές Σχολής της ημεδαπής ή αλλοδαπής. 

ε) Απόδειξη καταθέσεως παράβολου εις τον διά του άρθρου 3 πα- 
ράγρ. 4 του Ν. 307/76, συνιστώμενο λογαριασμό του οποίου το ποσόν 
καθορίζεται εκάστοτε με απόφαση του Υπουργού Εμπορίου που δημο¬ 
σιεύεται στην Εφημερίδα της Κυβερνήσεως. 

στ) Υπεύθυνη δήλωση ότι δεν είναι υπάλληλος του ευρυτέρου δημο¬ 
σίου τομέα ή επιχείρησης στην οποία συμμετέχει το Δημόσιο κατά οιον- 
δήποτε τρόπο. 

4. ’Οταν πρόκειται για φυσικά ή Νομικά πρόσωπα που προέρχονται 
από χώρες εκτός Ευρωπαϊκών Κοινοτήτων, οι άδειες ασκήσεως επαγ¬ 
γέλματος Εμπορικού Αντιπροσώπου, παρέχονται από την Επιτροπή της 
παραγρ. 1 του παρόντος άρθρου και σύμφωνα με τις διατάξεις της πα¬ 
ραγρ. 3 του άρθρου αυτού υπό τον όρο της αμοιβαιότητας. 

Η αμοιβαιότητα για την άσκηση του επαγγέλματος του Εμπορικού 
Αντιπροσώπου από φυσικά ή Νομικά πρόσωπα που προέρχονται από 
χώρες εκτός Ευρωπαϊκών Κοινοτήτων, βεβαιώνεται με ειδική κάθε 
φορά πιστοποίηση, που εκδίδεται από την Ελληνική Διπλωματική Αρχή 
τη? χώρας από την οποία προέρχεται το παραπάνω Φυσικό ή Νομικό 
πρόσωπο. - 

Η άδεια ασκήσεως του επαγγέλματος από φυσικά ή Νομικά πρό¬ 
σωπα που προέρχονται από χώρες εκτός Ευρωπαϊκών Κοινοτήτων 
ισχύει για όσο χρονικό διάστημα έχουν άδεια παραμονής οι ανωτέρω 
στην Ελλάδα και δίδεται παράταση της ισχύος της, κατόπιν αιτήσεως 
των ενδιαφερομένων, για όσο χρόνο αντίστοιχα παρατείνεται η παρα¬ 
μονή τους στην Ελλάδα. 

5. Άδεια Εμπορικού Αντιπροσώπου, χορηγείται σε Νομικά πρό¬ 
σωπα εφόσον η ενέργεια των (αντιπροσωπευτικών εργασιών, που καθο¬ 
ρίζονται από την παραγρ. 1 του άρθρου 1 του παρόντος Δ/τος, προβλέ- 
πεται στο καταστατικός τους. 

Για την χορήγηση της παραπάνω άδειας, οι προϋποθέσεις που προ- 
βλέπονται από τις διατάξεις των περιπτ. α και δ της παραγρ. 3 του πα¬ 
ρόντος άρθρου πρέπει να πληρούται στο πρόσωπο του νόμιμου εκπροσώ¬ 


που του. Στην περίπτωση αλλαγής του νόμιμου εκπροσώπου το Νομικό 
πρόσωπο υποχρεούται εντός έξι μηνών, να υποβάλλει στην Επιτροπή 
του άρθρου 16 παραγρ. 4 του Ν. 1746/88 τα δικαιολογητικά που προ-' 
βλέπονται από τις διατάξεις των περιπτώσεων α και δ της παραγρ. 3 
του παρόντος άρθρου. Άλλως η άδεια παύει να έχει ισχύ. 

Άρθρο 4. 

(Άρθρα 3, 4 και 5 της Οδηγίας 86/653/ΕΟΚ) 

1. Ο Εμπορικός Αντιπρόσωπος οφείλει κατά την άσκηση των δρα¬ 
στηριοτήτων του να μεριμνά για τα συμφέροντα του αντιπροσωπευομέ- 
νου και να δρα νόμιμα με βάση την καλή πίστη. 

Ιδιαίτερα ο Εμπορικός Αντιπρόσωπος οφείλει: 

α) Να ασχολείται με την δέουσα επιμέλεια κατά την διαπραγμάτευση 
και ενδεχομένως κατά την σύναψη των πράξεων οι οποίες του έχουν 
ανατεθεί. 

β) Να ανακοινώνει στον αντιπροσωπευόμενο κάθε αναγκαία πληρο¬ 
φορία που διαθέτει. , , 

γ) Να συμμορφώνεται προς τις υποδείξεις του αντιπροσωπευόμε¬ 
νου. . 

2. Ο αντιπροσωπευόμενος οφείλει κατά την διάρκεια των σχέσεων 
του με τον Εμπορικό Αντιπρόσωπο να δρα νόμιμα, με βάση την καλή πί¬ 
στη. 

Ιδιαίτερα ο αντιπροσωπευόμενος οφείλει: 

α) Να θέτει στην διάθεση του Εμπορικού Αντιπροσώπου τα αναγκαία 
πληροφοριακά έγγραφα, που αφορούν τα εμπορεύματα περί των οποίων 
εκάστοτε πρόκειται. 

β) Να παρέχει στον Εμπορικό Αντιπρόσωπο τις αναγκαίες πληροφο¬ 
ρίες για την εκτέλεση της σύμβασης εμπορικής αντιπροσωπείας, ιδίως 
να ειδοποιεί τον Εμπορικό Αντιπρόσωπο μόλις προβλέψει ότι ο όγκος 
των εμπορικών πράξεων θα είναι αισθητά μικρότερος από εκείνον που ο 
αντιπρόσωπος θα έπρεπε να αναμένει οριστικά. 

3. Ο αντιπροσωπευόμενος οφείλει, εξάλλου, να ενημερώνει τον 
Εμπορικό Αντιπρόσωπο σχετικά με την εκ μέρους του αποδοχή ή απόρ¬ 
ριψη, καθώς και με την μη εκτέλεση μιάς εμπορικής πράξης για την 
οποία μεσολάβησε. 

Άρθρο 5. 

(Άρθρο 6 της Οδηγίας 86/653/ΕΟΚ) 

1. Ο Εμπορικός Αντιπρόσωπος δικαιούται την ειδικώς συμφωνη- 
θείσα αμοιβή. 

2. Ελλείψει σχετικής συμφωνίας μεταξύ των μερών και ειδικών δια¬ 
τάξεων, η αμοιβή του εμπορικού αντιπροσώπου καθορίζεται σε ποσοστό 
επί της αξίας της συμβάσεως στην οποία μεσολαβεί ή συνάπτει για λο¬ 
γαριασμό του αντιπροσωπευομένου ανάλογα με τις συνήθειες που εφαρ¬ 
μόζονται στον τόπο που ασκεί τις δράστηριότητές του, τα εμπορεύματα, 
τα οποία αφορά η σύμβαση της εμπορικής αντιπροσωπείας και εν γένει 
όλα τα στοιχεία που έχουν σχέση με την εμπορική πράξη. 

3. Προμήθεια κατά την έννοια του παρόντος Διατάγματος θεωρείται 
το είδος της αμοιβής του εμπορικού αντιπροσώπου το οποίο καθορίζεται 
ανάλογα με τον αριθμό και την αξία των υποθέσεων που διαπραγματεύ¬ 
εται. 

4. Οι διατάξεις των επόμενων άρθρων 6 και 7 εφαρμόζονται εφόσον ο 
εμπορικός αντιπρόσωπος αμοίβεται συνολικά ή εν μέρει με προμήθεια. 

Άρθρο 6. 

(Άρθρο 7 παραγρ. 2, 8 και .9 της Οδηγίας 86/653/ΕΟΚ) 

1. Για εμπορική πράξη που έχει συναφθεί κατά την διάρκεια ισχύος 
της σύμβασης εμπορικής αντιπροσωπείας, ο Εμπορικός Αντιπρόσωπος 
δικαιούται προμήθεια εάν είναι αρμόδιος για ένα καθορισμένο γεωγρα¬ 
φικό τομέα και η πράξη έχει συναφθεί με πελάτη που ανήκει σε αυτόν 
τον τομέα. 

2. Για εμπορική πράξη που έχει συναφθεί μετά την λύση της σύμβα- 
σης εμπορικής αντιπροσωπείας, ο Εμπορικός Αντιπρόσωπος δικαιούται 
προμήθειας: 

α) Εάν η πράξη οφείλεται κυρίως στην δραστηριότητα που αυτός ανέ¬ 
πτυξε κατά την διάρκεια ισχύος της σύμβασης εμπορικής αντιπροσω¬ 
πείας. 

β) Εάν, σύμφωνα με τους όρους της παραγρ. 1 του παρόντος άρθρου 
η παραγγελία του τρίτου περιήλθε στον Εμπορικό Αντιπρόσωπο ή τον 
αντιπροσωπευόμενο πριν από την λύση της σύμβασης εμπορικής αντι¬ 
προσωπείας. 

3. Ο Εμπορικός Αντιπρόσωπος δεν δικαιούται προμήθεια κατά την 

παράγρ. 1 του παρόντος άρθρου εάν αυτή οφείλεται, δυνάμει της πα¬ 
ραγρ. 2 του αυτού άρθρου, στον προηγούμενο αντιπρόσωπο, εκτός εάν 
λόγω της δραστηριότητάς τους θεωρείται δίκαιο η προμήθεια να διανε¬ 
μηθεί μεταξύ τους. 

Άρθρο 7. 

, ; (Άρθρα 10, 11 και 12 της Οδηγίας 86/653/ΕΟΚ) 

1. Η αξίωση επί της προμήθειας υφίσταται από τον χρόνο και κατά 

το μέτρο που συντρέχει μία από τις παρακάτω περιπτώσεις: ' 

α) Ο αντιπροσωπευόμενος εξετέλεσε την πράξη. ■ 

β) Ο'άντιπροσωπευόμενος ώφειλε να έχει εκτελέσει την πράξη δυνά¬ 
μει της συμφωνίας που είχε συνάφθεί με τον τρίτο. 

γ) 0 τρίτος εξετέλεσε την πράξη, 

2. Η αξίωση επί της προμήθειας γεννάται όταν ο τρίτος έχει εκτελέ- 
σει τις υποχρεώσεις που απορρέουν από τήν σύμβαση ή θα έπρεπε να τις 
έχει εκτελέσει εάν ο αντιπροσωπευόμενος είχε πρόβεί στην απαραίτητη 
σύμπραξη για την ολοκλήρωσή της σύμβασης. 

3. Η προμήθεια καταβάλλεται το αργότερο την τελευταία ημέρα του 
μηνός που ακολουθεί το τρίμηνο κατά την διάρκεια του οποίου είχε γεν¬ 
νηθεί η σχετική αξίωση. 

4. Το δικαίωμα της προμήθειας αποσβένυνται μόνον εφόσον: από συ¬ 
μπεριφορά του τρίτου κάι του εντολέα προκύπτει ότι δεν θά εκτελεσθει η 
σύμβαση και η μη εκτέλεση δεν οφείλεται σε γεγονότα για τα οποία είναι 
υπαίτιος ο'άντιπροσωπευόμενος. 

5. Ο αντιπροσωπευόμενος διαβιβάζει στον Εμπορικό Αντιπρόσωπο 
κατάσταση των οφειλομένών προμηθειών, το αργότερο την τελευταία 
ημέρα του μηνός που ακολουθεί το τρίμηνο κατά το οποίο γεννήθηκαν οι 
σχετικές αξιώσεις. Η κατάσταση αυτή αναφέρει όλα τα ουσιώδη στοι¬ 
χεία βάσει των οποίων έχει ύπολογισθεί το ποσό των προμηθειών. 

6.0 Εμπορικός Αντιπρόσωπος δικαιούται να απαιτήσει να του παρα¬ 
σχεθούν όλες οι πληροφορίες και κυρίως απόσπασμα εγγραφών των’ 
εμπορικών βιβλίων που χρειάζεται για την επαλήθευση του ποσού των 
οφειλομένών προμηθειών. 

7. Δεν δύναται να συμφωνηθεί παραίτηση τουΈμπορικού Αντιπρο¬ 
σώπου από τα δικαιώματα που απορρέουιί, από τις διατάξεις των πα- 
ραγρ. 2, 3, 4, 6. και 7 του παρόντος άρθρου. 

Άρθρο 8. 

(Άρθρα 13, 14, 15 και 16 της Οδηγίας 86/653/ΕΟΚ) 

1. Δια την εφαρμογή του παρόντος Προεδρικού Διατάγματος η σύμ¬ 

βαση εμπορικής αντιπροσωπείας πρέπει να συνομολογηθεί'εγγρά- 
φως. ·. ! ■ ' 

2. Σύμβαση ορισμένου χρόνου, την φποία τα δύο μέρη συνεχίζουν να 

εκτελόύν μετά την λήξη της, θεωρείται ότι μέτατρέπεταίσε σύμβαση αο¬ 
ρίστου χρόνου. 1 

3. ’Οταν η σύμβαση εμπορικής αντιπροσωπείας είναι αορίστου χρό¬ 

νου, κάθε ένας από τους συμβαλλόμενους μπορεί νά την καταγγείλει, με 
τήρηση ορισμένης προθεσμίας. ’'■·' *·’ 

4. Ή προθεσμία καταγγελίας είναι ένας μήνας για το πρώτο έτος της 

σύμβασης, δύο μήνες από την αρχή του.τέταρτου έτους, τέσσερις μήνες 
από την αρχή του τέταρτου έτους, πέντε μήνες από την αρχή του πέ¬ 
μπτου έτους και έξη μήνες από την αρχή του έκτου και τα'επόμενα έτη. 
Δεν είναι δυνατόν να οριστούν μικρότερες προθεσμίες, με συμφωνία των 
συμβαλλομένων. ,, - 

5. Αν τα μέρη ορίσουν μεγαλύτερες προθεσμίες καταγγελίας από 
εκείνες που προβλέπονται από την παραγρ: 4 η προθεσμία καταγγελίας 
την οποία πρέπει να τηρήσει ο αντιπροσωπευόμενος.δεν μπορεί να είναι 
μικρότερη από εκείνη που ισχύει για τον εμπορικό αντιπρόσωπο. 

6. Εφόσον τα μέρη δεν έχουν συμφωνήσει διαφορετικά, η λήξη της 
προθεσμίας καταγγελίας πρέπει να συμπίπτει με το τέλος του ημερολο¬ 
γιακού μηνός. 

7. Οι διατάξεις των,παραγρ. 3, 4, 5 και 6 του παρόντος άρθρου 

εφαρμόζονται όταν μία σύμβαση ορισμένου χρόνου μετατρέπεται σε 
σύμβαση αορίστου χρόνου κατ’ εφαρμογή της παραγρ. 2 του άρθρου αυ¬ 
τού.· · : · ' · . ' 

Στην περίπτωση αυτή για τον καθορισμό της προθεσμίας καταγγε¬ 
λίας συνυπολογίζεται κάι' ο προηγούμενος ορισμένος χρόνος. 

8. Η σύμβαση εμπορικής αντιπροσωπείας μπορεί να καταγγελθεί 

κατά πάντα χρόνο και χωρίς την τήρηση των προθεσμιών της παραγρ. 
4 σε περίπτωση κατά την οποία ένα εκ των μερών παραλείψει την εκτέ¬ 
λεση του συνόλου ή μέρος των συμβατικών υποχρεώσεων καθώς και σε 
περίπτωση ανωτέρας,βίας. .. . 


Άρθρο 9. ? 

(Άρθρα 17, 18 και 19 της Οδηγίας 86/653/ΕΟΚ) 

1. α) Ο Εμπορικός Αντιπρόσωπος δικαιούται μετά την λύση της σύμ¬ 
βασης εμπορικής αντιπροσωπείας αποζημίωση εάν και εφόσον κατά την 
διάρκεια αυτής έφερε νέους πελάτες στον εντολέα ή προήγαγε σημα¬ 
ντικά τις υποθέσεις με τους υπάρχοντες πελάτες και ο εντολέας διατηρεί 
ουσιαστικά οφέλη που προκύπτουν από τις υποθέσεις με τους πελάτες 
αυτούς. 

β) Το ποσό της αποζημίωσης αυτής δεν μπορεί να υπερβαίνει ποσό 
ισοδύναμο με το μέσο ετήσιο όρο των αμοιβών που εισέπραξε ο εμπορι¬ 
κός αντιπρόσωπος κατά τα πέντε τελευταία έτη, αν δε η σύμβαση διήρ- 
κεσε λιγότερο από πέντε έτη, η .αποζημίωση, υπολογίζεται με βάση το 
μέσο όρο της εν λόγω περιόδου. 

γ) Η χορήγηση αυτής της αποζημίωσης δεν στερεί από τον εμπορικό 
αντιπρόσωπο την,αξίωση για την ανόρθωση της περαιτέρω ζημίας την 
οποία υπέστη όπως ορίζεται από τις διατάξεις του Αστικού Κώδικα. 

2. Η αξίωση του εμπορικού αντιπροσώπου για αποζημίωση ή ανόρ¬ 
θωση περαιτέρω ζημίας του, παραγράφεται εντός έτους από την λύση 
της σύμβασης. 

3. Η αποζημίωση ή η αποκατάσταση της ζημίας, σύμφωνα με τις 
παρ. 1 και 2 του παρόντος δεν οφείλεται: 

α) Όταν ο εντολέας καταγγείλει την σύμβασή λόγω υπαιτιότητος 
εμπορικού αντιπροσώπου, η οποία θα δικαιολογούσε καταγγελία της 
σύμβασης κατά πάντα χρόνο.’ 

β) 'Οταν ο εμπορικός αντιπρόσωπος καταγγέλει την σύμβαση, εκτός 
εάν η .λύση αυτή οφείλεται σε υπαιτιότητα του αντιπροσωπευομένου ή 
δικαιολογείται από λόγους σωματικής αδυναμίας ή ασθένειας του εμπο¬ 
ρικού αντιιπροσώπου εξ’ αιτίας των οποίων δεν είνάι δυνατόν να απαι¬ 
τηθεί εύλογα από αυτόν η εξακολούθηση της δραστηριότητάς του. 

4. Ο Εμπορικός Αντιπρόσωπος πριν από την λήξη της σύμβασης δεν 
μπορεί να παραιτηθεί των δικαιωμάτων του που απορρέουν από τις πα¬ 
ραπάνω παραγράφους. 

Άρθρο 10 

('Αρθρο 20 της Οδηγίας 86/653/ΕΟΚ) 

1 . Η συμφωνία που προβλέπει περιορισμό των επαγγελματικών δρα¬ 
στηριοτήτων του εμπορικού αντιπροσώπου μετά την λήξη της σύμβα¬ 
σης, ονομάζεται στο εξής υποχρέωση μη ανταγωνισμού. 

2. Η υποχρέωση μη ανταγωνισμού είναι ισχυρά εάν και εφόσον: 

α) έχει συνομολογηθεί εγγράφως και 

' β) αφορά το γεωγραφικό τομέα, την ευθύνη του οποίου είχε ο εμπορι¬ 
κός αντιπρόσωπος καθώς και τον τύπο των εμπορευμάτων των οποίων 
είχε την αντιπροσωπεία σύμφωνα με την σύμβαση. 

3. Η υποχρέωση μη ανταγωνισμού ισχύει για περίοδο το πολύ ενός 
έτους μετά την λήξη της σύμβασης. 

4. Με το άρθρο αυτό δεν θίγονται οι διατάξεις της κείμενης νομοθε- 
,σίας οι οποίες επιβάλλουν άλλους περιορισμούς ως προς το κύρος ή την 
εφαρμογή ρητρών που περιέχουν υποχρέωση μη ανταγωνισμό ή προ¬ 
βλέπουν ότι τα δικαστήρια μπορούν να μειώσουν τις υποχρεώσεις των 
συμβαλλομένων που . απορρέουν από παρόμοια συμφωνία. 

' Άρθρο 11. 

(Άρθρο 22 της Οδηγίας 86/653/ΕΟΚ). 

1. Οι διατάξεις του παρόντος Προεδρικού Διατάγματος εφαρμόζο¬ 
νται στις συμβάσεις που συνάπτονται μετά την έναρξη της ισχύος του. 

2. Για τα δικαιώματα και τις υποχρεώσεις των μερών από συμβάσεις 
που συνήφθησαν πριν από την ισχύ του παρόντος Προεδρικού Διατάγμα¬ 
τος εφαρμόζονται οι διατάξεις του διατάγματος αυτού την 1η Ιανουά¬ 
ριου 1994. 

Άρθρο 12. 

Από της ισχύος του παρόντος Προεδρικού Διατάγματος καταργείτα 
κάθε διάταξη που αντίκειται στις διατάξεις αυτού και ειδικά οι διατάξει* 
των άρθρων 1,2,4 παρ. 1.3,4 και 5,6,7,11,12 του Ν. 307/76 κα 
του άρθρου 11 του Ν. 504/76. 

Στον Υπουργό Εμπορίου αναθέτουμε την δημοσίευση χαι εκτέλεση 
του παρόντος Προεδρικού Διατάγματος. 

Αθήνα, 18 Μάΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΟΤΗΣ ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ Ο ΥΠΟΥΡΓΟΣ ΕΜΠΟΡΙΟΥ 

Ε. Ν. ΧΡΙΣΤΟΔΟΥΛΟΥ Αθ. ΞΑΡΧΑΣ 

- ♦-- 


Την παραχώρηση,δωρεάν και κατά κυριότητα,.κοινόχρηστης χορτο- 
λιβαδικής έκτασης 266 στρεμμάτων από το αγρόκτημα Δροσιάς Εύ¬ 
βοιας, στη θέση «Ριτσώνα», όπως αυτή εμφανίζεται στο συνημμένο από 
26.3.1985 Τοπογραφικό διάγραμμα του Γραφείου Τοπογραφικής Ν. 
Εύβοιας, στο Ταμείο Χρηματοδοτήσεως Δικαστικών Κτιρίων, για την 
ανέγερση νέων φυλακών Χαλκίδας. 

Η παραχώρηση γίνεται με τον όρο της ανάκλησης σε περίπτωση που 
μέσα σε οκτώ χρόνια δεν πραγματοποιηθεί ο σκοπός για τον οποίο πα- 
ραχωρείται. 

Η πράξη αυτή να δημοσιευθεί στην Εφημερίδα της Κυβερνήσεως. 


ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 220 (5) 

Επέκταση των εγκαταστάσεων στη Θεσσαλονίκη Ανωνύμου Εταιρείας 
με την επωνυμία «Προνομιούχος Ανώνυμος Εταιρεία Γενικών Απο¬ 
θηκών της Ελλάδος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 12 σε συνδυασμό με τα άρθρα 8, 14 και 20 του ΝΔ 
3077/54 «Περί Γενικών Αποθηκών». 

2. Τον Ν. 1558/85 «Κυβέρνηση και Κυβερνητικά Όργανα». 

3. Την οερ. 10038/20.11.90 αίτηση της Ανωνύμου Εταιρείας υπό 

την επωνυμία «Προνομιούχος Ανώνυμος Εταιρεία Γενικών Αποθηκών 
της Ελλάδος» με τα συνημμένα σ·· αυτή αρχιτεκτονικά σχεδιαγράμ- 
ματα. . ·„ 

. 4. Την από 4.2.91 έκθεση της συσταθείσης Επιτροπής κατ’ εφαρ¬ 
μογή των διατάξεων του άρθρου 12 του ΝΔ 3077/54 με τα συνημμένα 
σ’ αυτή σχεδιαγράμματα. 

5. Την με αριθμ. 177/20.3.91 γνωμοδότηση του Συμβουλίου της 
Επικράτειας, με πρόταση του Υπουργού Εμπορίου, αποφασίζουμε: 

Άρθρο μόνο 

Χορηγείται στην Ανώνυμο Εταιρεία με την επωνυμία «Προνομιούχος 
Ανώνυμος Εταιρεία Γενικών Αποθηκών της Ελλάδος «άδεια επέκτασης 
των εγκαταστάσεών της στη Θεσσαλονίκη επί μιας ισογείου μεταλλικής 
αποθήκης εκτάσεως 4.350 μ 2 αποτελούμενης από δύο φατνώματα με 
εμβαδόν 2.175Μ 2 το καθένα και κατασκευασμένης σε ιδιόκτητο οικό¬ 
πεδο το οποίο καταλαμβάνει ολόκληρο οικοπεδικό τετράγωνο στηνβιο- 
μηχανική ζώνη Θεσσαλονίκης μεταξύ των οδών Α9, 3, Α10 και 4 με 
συνολική επιφάνεια 60.505Μ 2 περίπου. 

Η αποθήκη αυτή αποτελεί επέκταση των υπαρχόντων στο ίδιο οικό¬ 
πεδο δύο (2) ισογείων μεταλλικών αποθηκών εκτάσεων 2.175Μ 2 η 
κάθε μία για τις οποίες είχε δοθεί άδεια επεκτάσεως των εγκαταστά¬ 
σεων της ΠΑΕΓΑΕ με τα με αριθμ. 387/1977 (ΦΕΚ 118/Α/ 
29.4.77) και 1158/1977 (ΦΕΚ 380/Α/14.12.77) Προεδρικά Δια¬ 
τάγματα. 

Στον Υπουργό Εμπορίου αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 18 Μάΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΊΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΟΥ 

ΑΘΑΝ. ΞΑΡΧΑΣ 
- -4 - 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ <« 

Πράξη 59 της 22 Μάΐου 1991 

Παραχώρηση έκτασης 266 στρεμμάτων από το αγρόκτημα Δροσιάς 
Εύβοιας στη θέση «Ριτσώνα» στο Ταμείο Χρηματοδοτήσεως Δικα¬ 
στικών Κτιριών (ΤΑΧΔΙΚ), για την ανέγερση νέων φυλακών Χαλκί¬ 
δας. 


Ο Πρόεδρος 
Οι Αντιπρόεδροι 
Τα Μέλη 

(Ακριβές Αντίγραφο) 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΛΑΚΗΣ 


-♦-- ■ 

(7) 

Πράξη 60 της 22 Μάΐου 1991 

Τροποποίηση της Πράξης Υπουργικού Συμβουλίου αριθ. 105/ 

5.9.90 «Παραχώρηση κατά χρήση, στο Ταμείο Εθνικής Άμυνας 

(Τ.ΕΘ.Α.), κοινόχρηστης έκτασης 284,821 τ.μ του αγροκτήματος 

Ζυγού Ν. Ξάνθης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως και 
διαθέσεως των αποστραγγεισθεισών γαιών ελών Λυσιμαχίας και Τρι¬ 
χωνίδας και άλλων τινών διατάξεων». 

2. Την Πράξη του αριθ. 105/5.9.90 «Παραχώρηση κατά χρήση στο 
Ταμείο Εθνικής Άμυνας (Τ.ΕΘ.Α.), κοινόχρηστης έκτασης 284,821 
τ.μ. του αγροκτήματος Ζυγού Ν. Ξάνθης» (ΕτΚ Α’/121). 

3. Την αριθ. 128819/15.5.91 εισήγηση του Υπουργού Γεωργίας 
για μείωση της παραχωρηθείσας, με την τροποποιούμενη πράξη του, 
στο ΤΕΘΑ έκτασης του αριθ. 578ν, κοινοχρ. τεμαχίου της ΟΔ 1930 
του αγροκτήματος Ζυγού Ν. Ξάνθης, κατά 11.036 τ.μ. λόγω υπάρ- 
ξεως σε αυτά κτιριακών εγκαταστάσεων του συνδέσμοιυ άρδευσης και 
γεώτρησης, αποφασίζει: 

Τροποποιεί την πράξη του αριθ. 105/5.9:90, με την οποία παραχω- 
ρήθηκε κατά χρήση στο Ταμείο Εθνικής Άμυνας (Τ.ΕΘΆ), κοινόχρη¬ 
στη έκταση 284,821 τ.μ., του αγροκτήματος Ζυγού Ν. Ξάνθης, μόνο 
ως προς την έκταση του κοινοχρήστου τεμαχίου αριθ. 578ν, ΟΔ 1930, 
την οποία ορίζει σε 273.785 τ.μ 

Κατά τα λποιπά ισχύει η τροποποιούμενη πράξη Υπουργικού Συμ¬ 
βουλίου αριθ. 105/5.9.90 (ΕτΚ Α’/121). 

Η πράξη αυτή να δημοσιευθεί στην Εφημερίδα της Κυβερνήσεως. 


Ο Πρόεδρος 
Οι Αντιπρόεδροι 
Τα Μέλη 

(Ακριβές Αντίγραφο) 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-ψ-- 

( 8 ) 

Πράξη 61 της 22 Μάΐου 1991 - 
Σύσταση Επιτροπής για τον εορτασμό του Διεθνούς Έτους Οικογέ¬ 
νειας. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως και 
διαθέσεως των αποστραγγισθεισών γαιών ελών Λυσιμαχίας και Τριχω¬ 
νίδας και άλλων τινών διατάξεων». 

2. Την αριθ. 127431/14.5.1991 εισήγηση του Υπουργού Γεωρ- 
γίας, για παραχώρηση έκτασης 266 στρεμμάτων από το αγρόκτημα 
Δροσιάς Εύβοιάς στη θέση «Ριτσώνα», στο Ταμείο Χρηματοδοτήσεως 
Δικαστικών Κτιρίων, για την ανέγερση νέων Φυλακών Χαλκίδας. 

3. Τα στοιχεία του σχετικού φακέλου, αποφασίζει: 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 8 παρ. β. του ν. 1558/1985 «Κυβέρ¬ 
νηση και Κυβερνητικά Όργανα». 

β. Την από 15.6.1991 εισήγηση της Υπουργού Υγείας, Πρόνοιας 
και Κοινωνικών Ασφαλίσεων, αποφασίζει: 

1. Τη σύσταση Επιτροπής από τους: 

α. Υπουργό Υγείας, Πρόνοιας και Κοινωνικών Ασφαλίσεων, ως 
Πρόεδρο. 

β. Υπουργό Εθνικής Παιδείας και θρησκευμάτων. 

γ. Υπουργό Εργασίας 

δ. Υπουργό Πολιτισμού και 

*. Γενική Γραμματέα Ισότητας, ως μέλη. 

2. Η Επιτροπή έχει ως όχόπό τον προγραμματισμό των ενεργειών 
γία τον εορτασμό χαι στη Χώρα μας του Διεθνούς Ετους για την Οιο- 
γχένεια, που έχει ορισθεί από τον Οργανισμό Ηνωμένων Εθνών να εορ- 
τασθεί το έτος 1994. 

• 3. Η Επιτροπή μπορεί να απόφασή της, να συγκροτήσει μέχρι δύο 
Επιτροπές (Εθνική και φορέων ιδιωτικού δικαίου), οι τομείς θα προ¬ 
γραμματίσουν τις αναγκαίες δραστηριότητες και θα προβλέψουν για την 
ε γγραφή στον προϋπολογισμό των αρμοδίων Υπουργείων των ανα¬ 
γκαίων πιστώσεων, για την οργάνωση συνεδρίων, έκτοση διαφημιστι¬ 
κού υλικού τηλεοπτικών σποτς κ.λπ.). 

Η πράξη αυτή να δημοσαυθεί ,στην Εφημερίδα της Κυβερνήσεως. 

Ο Πρόεδρος 
Οι Αντιπρόεδροι 
Τα Μέλη 

(Ακριβές Αντίγραφο) 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

' 4 -' 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο Π.Δ/γμα 153/91 που δημοσιεύθηχε στο ΦΕΚ 61/Α/30.4.91 
με θέμα Οργανισμός του Ταμείου Ασφαλισεως Ναυτικών Πρακτόρων 
και Υπαλλήλων», γίνονται οι παρακάτω διορθώσεις: 

1. Στις εξουσιοδοτικές διατάξεις στην περιπτ. α της παρ. 1 αντί του 

εσφαλμένου «α) της παρ. 5 του άρθρου 24 παρ. 9 του Ν. 1558/ 
1985....), τίθεται το σωστό : «α) της παρ. 5 του άρθρου 24 του Ν. 
1558/1985....)», ^ 

2. Στην περίπτωση ζ του άρθρου 1 αντί του εσφαλμένου: 

«ζ) Τμήμα Διοικητικού» τίθεται το σωστό: 

Γραφείο Διοικητικού». 

3) Στο άρθρο 6 «κατάταξη προσωπικού» προστίθεται η περίπτωση δ' 
ως εξής: 


δ) Στον Κλάδο ΥΕ Επιμελητών, οι υπάλληλοι τού Κλάδου ΥΕ Επιμε¬ 
λητών. 

4) Στο τέλος του Διατάγματος, στις υπογραφές των Υπουργών αντί 
του λανθασμένου Υπουργού Εργασίας τίθεται το σωστό: 

«Υπουργός εσωτερικών, Σ. Κούβελας, , : 

Υπουργός Υγείας, Πρόνοιας και Κοινωνικών Ασφαλίσεων Μ. Γιαννά- 
κου και ο Αναπληρωτής Υπουργός Εθνικής Οικονομίας Ευθ. Χριστο¬ 
δούλου». 

(Από το Υπ. Υγείας, Πρόνοιας και Κοιν. Ασφαλίσεων) 
- , ♦ ■ — ' 


( 10 ) 

Στο 154/91 Π.Δ/γμα, που δημοσιεύθηχε στο ΦΕΚ 61/Α/30.4.91 
με θέμα «Σύσταση Γενικών Διευθύνσεων στο Ίδρυμα Κοινωνικών 
Ασφαλίσεων (ΙΚΑ)» γίνεται η παρακάτω'διόρθωση: 

Στις εξουσιοδοτικές διατάξεις στην α* περίπτωση της παρ. 1, αντί του 
εσφαλμένου «α) της παρ. 5 του άρθρου 24 παρ. 9 του Ν. 1558/ 
1985...», τίθεται το ορθό «α) της παρ. 5 του άρθρου 24 του Ν. 1558/ 
1985). 

(Από το Υπ. Υγείας, Πρόνοιας και Κοιν. Ασφαλίσεων) 


♦ 


....... ( 11 ) 

Στο 156/91 Π.Δ/γμα, που δημοσιεύθηχε στο ΦΕΚ 61/Α/30.4.91 
με θέμα «Σύσταση Γ ενικής Διεύθυνσης στο Ταμείο Ασφαλισεως Εμπό¬ 
ρων», γίνεται η παρακάτω διόρθωση: 

Στην πρώτη σειρά της παρ. 1 του άρθρου μόνου «Σύσταση Υπηρε¬ 
σίας» αντί του εσφαλμένου: 

«1. Στο Ασφαλισεως Εμπόρων, συνιστάται Γενική Διεύθυνση που συ¬ 
γκροτείται από τις παρακάτω Διευθύνσεις και Γ ραφεία της Κεντρικής 
Υπηρεσίας...», τίθεται το σωστό: 

«1. Στο Ταμείο Ασφαλίσεων Εμπόρων, συνιστάται Γενοιή Διεύθυνση 
που συγκροτείται από τις παρακάτω Διευθύνσεις Τμήματα και Γραφεία 
της Κεντρικής Υπηρεσίας...». 

(Από το Υπ. Υγείας, Πρόνοιας και Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από Θ.ΟΟ’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 

Λ. . 

I όλω .- ν των Τευχών Καποδιστρίου 25 τηλ.: 52.39.762 5 

β ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 * 

Τμήμα πληροφόρησης: Γιο τά δημοσιεύματα των ΦΕΚ τηλ.: 52.25.7 13 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.:. 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.32θ| 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους α υτού) αυξάνεται κατά 30 δρχ. 

Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

* 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

β) » 

Υ) » 
ο) » 
ε) » 
στ) » 
ζ) » 

η) » 
θ) » 
ι) » 
ια) Για 


το Τεύχος Α' 


όλα τα Τεύχη 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


10.000 

19.000 

6.000 

18.000 

12.000 

6.000 

3.000· 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


500 

950 

300 

900 

600 

300 

150 

300 

75 

2.000 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








